section_heading: Igor Carević
paragraph_text: Nakon razvoda od Petre, Igor se seli u stan Filipe Budicin, gdje, nakon njenog odlaska, dobiva novog cimera, Nikolinog brata, Antuna Benčića. Oboje se bave sitnim poslovima, klade se na kladionicama, te obavljaju prljave poslove za ostale. Iva je povrijeđena kada sazna kako se Igor ne misli napokon smiriti i postati normalan čovjek, s poslom i vlastitom plaćom. Igora još više izjeda što se Iva zbližava s Lukom, te će pokušati narušiti njihovu zabranjenu ljubav. Nakon useljavanja policajke Marijane u stan, navodi Igora da promisli jer Marijana bi mu mogla više odmoći nego pomoći, no uskoro počne osjećati nešto prema njoj. Nakon toga, nakon dugo traženja, Igor dobije novi posao, i to ni manje ni više nego posao klauna - zabavljača na rođendanskim zabavama. Čini se da Igoru cvjetaju ruže, osim novog posla, vratila mu se i stara ljubav - Iva. No, koliko će veza potrajati... pogotovo kada se počinju javljati iskre između njega i Marijane, a i proživi strastvenu noć sa slijepom Klarom. Na Biserkin nagovor, Igora u vinariji "Šarić" zaposli Jure, no Igor želi još novca za sebe i svoju obitelj, pa pokuša pokrasti djecu na berbi. Plan mu upropasti Petra koja kaže cifru koja bi trebala pripasti djeci. Svađom na Nadinom rođendanu, pasivna veza Igora i Iva biva ispunjena bijesom i ljutnjom. Nakon što Iva sazna za njegovu nevjeru s Klarom, odluči ga napustiti i odlazi u Australiju zajedno s njihovom kćerkom, Dorom. Igor se odlučuje boriti za skrbništvo, te zajedno s Antunom planira pljačku, čijim bi novcem platio dobrog odvjetnika za Dorino skrbništvo. Pljačka doživi fijasko, a voljena žena i kćer odlaze iz njegovog života.